BAGUIO CITY - Oversupply iti agdama ti nateng iti La Trinidad Vegetable Trading Post.
Sigun kenni Elsie Ges-it, presidente ti Cordillera Disposer's Association, gapu daytoy iti kabassit dagiti gumatgatang kadagitoy.
Kinuna na a saan a kas iti napalabas a tawen a sakbay ti isasangbay ti paskua ket adu dagiti traders a nagtaud iti Metro Manila ti napan nagangkat iti wholesale kadagiti nateng.
Gapu iti daytoy, atiddog ti pila dagiti lugan dagiti mannalon nga agideliber iti Vegetable Trading Post.
Iti agdama ket naksayan iti tallo agingga iti lima a pisos ti retail price ti tunggal kilo dagiti nateng.
Innayonna a nakapuy ti lako dagiti negosinate ti nateng kadagiti merkado publiko iti Metro Maniala.
Immuna iti daytoy, kiniddaw dagiti disposers ti saan pay laeng a panagideliber dagiti mannalon iti nateng iti daytoy nga aldaw gapu iti kinakurang dagiti gumatgatang.
Gapu iti mapasapasamak, manamnama ti pannakalugi dagiti mannalon iti probinsia ti Benguet.
Nupay kasta, manamnama nga umado met laeng ti aggatang iti nateng iti kaaldawan ti paskua iti La Trinidad Vegetable Trading Post.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn